FHS er estøðisútbúgving innan fyrisiting, handil og skrivstovu, sum tekur eitt ár, og sum veitir næminginum sjálvstøðugt prógv. Fleiri nýggjar og spennandi lærugreinir verða bjóðaðar út á FHS innan handil og búskap, har tú lærir um t. d. keyp, marknaðarførslu, reklamu, tænastuveiting, búskap og roknskap; at stovna egna fyritøku kanst tú eisini læra her. Yrkisnám fyrireiking Yrkisnám fyrireiking er eitt ára útbúgving, sum vendir sær til tín, ið hevur tørv á at fyrireika teg til at taka FHS ella aðra miðnámsútbúgving. Á Yrkisnám fyrireiking leggja vit dent á ymiskleika og undirvísing er laga til tann einstaka næmingin og tørvin hjá tí einstaka. Vit taka í undirvísingini støði í veruleikanum uttan fyri skúlan. Skúlaárið er býtt sundur í 4 høvuðsevni: Samfelag, vinnulív og mentan og eitt evni, sum næmingarnir velja. Hóast tímatalvan á Yrkisnám fyrireiking er býtt sundur í lærugreinir, arbeiða vit breitt tvørtur um fakmørk.